বাংলাদেশ লেখক শিবির

বাঙলাদেশ লেখক শিবির (বা বাংলাদেশ লেখক শিবির) বাংলাদেশের একটি সাহিত্য ও সংস্কৃতি বিষয়ক সংগঠন। দেশের প্রগতিশীল লেখকদের সংগঠিত করার উদ্দেশ্যে ১৯৭০ সালে সংগঠনটি প্রতিষ্ঠিত হয়। সংস্থাটি বিভিন্ন বই প্রকাশের পাশাপাশি প্রায়ই সাংস্কৃতিক অনুষ্ঠান ও আলোচনা সভার আয়োজন করে থাকে। ১৯৭০ সালে সংগঠনটি লেখক সংগ্রাম পরিষদ নামে আত্মপ্রকাশ করে। এক্ষেত্রে আহমদ ছফা, সিরাজুল ইসলাম চৌধুরী, আহমদ শরীফ, হুমায়ুন কবির ও সরদার ফজলুল করিমের মতো প্রগতিশীল লেখকবৃন্দ গুরুত্বপূর্ণ অবদান রাখেন। পরবর্তীতে বাংলাদেশ স্বাধীন হলে সংগঠনটির নাম পরিবর্তন করে বাংলাদেশ লেখক শিবির রাখা হয়। তারপর, ১৯৭৬ সালে সংগঠনটির গঠনতন্ত্র প্রণয়ন করা হয়। এতে লেখক ছাড়াও সংস্কৃতির অন্যান্য অঙ্গনের কর্মীদের (যেমন: নাট্যশিল্পী, চিত্রশিল্পী, সঙ্গীতশিল্পী ইত্যাদি) সদস্য হওয়ার সুযোগ রাখা হয়। পরবর্তীকালে, বিভিন্ন সাংস্কৃতিক সংগঠনের সমন্বয়ে যে গণতান্ত্রিক সাংস্কৃতিক ফ্রন্ট গড়ে ওঠে, তাতেও লেখক শিবিরের ভূমিকা ছিল। লেখক শিবিরের সাংগঠনিক প্রধান হল এর সভাপতি। আর, সাধারণ সম্পাদক দলটির দ্বিতীয় সর্বোচ্চ পদ। হাসিবুর রহমান বর্তমানে সংগঠনটির সভাপতি হিসেবে দায়িত্ব পালন করছেন। তার আগে এ পদে দায়িত্ব পালন করছেন যথাক্রমে- আহমদ শরীফ (১৯৭০-৮০) বদরুদ্দীন উমর (১৯৮১-৮৬) হাসান আজিজুল হক (১৯৮৬-৯৩) ও আব্দুল মতিন খান (১৯১৩-৯৬) লেখক শিবিরের বর্তমান সাধারণ সম্পাদক হলেন কাজী ইকবাল। ইতিপূর্বে এ পদে অধিষ্ঠিত ছিলেন: হুমায়ুন কবির (১৯৭০-৭২) শাহরিয়ার কবির (১৯৭৬-৮০) আবরার আহমদ (১৯৮১-৮৪) আনু মুহাম্মদ (১৯৮৪-৯৩) ও মনিরুল ইসলাম (১৯৯৩-৯৯) লেখক শিবির মূলত সমাজতান্ত্রিক ভাবধারায় উজ্জীবিত একটি সংগঠন। তাই তারা কার্ল মার্কস, লেলিন প্রমুখ দার্শনিকদের জন্ম ও মৃত্যুবার্ষিকী, রুশ বিপ্লবের বর্ষপূর্তি সহ বিভিন্ন উপলক্ষে বিশেষ অনুষ্ঠানের আয়োজন করে। এছাড়া সংগঠনের প্রয়াত নেতৃবৃন্দের স্মরণেও বিভিন্ন অনুষ্ঠান আয়োজিত হয়ে থাকে। এর পাশাপাশি, কেন্দ্রীয় ও শাখা পর্যায়ে সাংগঠনিক কাউন্সিলের আয়োজন করা হয়। এছাড়া, বিভিন্ন জাতীয় ও আন্তর্জাতিক ইস্যুতে সংগঠনটি বিশেষ কর্মসূচি গ্রহণ করে। লেখক শিবিরের উদ্যোগে বেশ কিছু গ্রন্থ প্রকাশিত হয়েছে। এর মধ্যে উল্লেখযোগ্য হল: বাংলাদেশের উৎপাদন পদ্ধতি, বাংলাদেশের মধ্যবিত্ত, বাংলাদেশের অর্থনীতির সংকট, বাংলাদেশের শিক্ষা: অতীত, বর্তমান ও ভবিষ্যৎ এবং বাংলাদেশের সামাজিক অগ্রগতির সমস্যা। এছাড়া, সংগঠনটি বিভিন্ন সময়ে বেশ কিছু পত্রিকাও প্রকাশ করেছে। যেমন: আশির দশকে তারা সাংস্কৃতিক আন্দোলন নামক একটি পত্রিকা প্রকাশ করত। আবার, ১৯৯২ সালে লেখক শিবির তৃণমূল নামক একটি ত্রৈমাসিক পত্রিকা বের করে, যার সম্পাদক ছিলেন আখতারুজ্জামান ইলিয়াস। "AHMED SOFA"। The Daily Star (ইংরেজি ভাষায়)। ২০১৫-০৩-২০। সংগ্রহের তারিখ ২০২০-০৪-১৯।  "Sofa's inspiration . . ."। The Daily Star (ইংরেজি ভাষায়)। ২০১২-০৭-২৮। সংগ্রহের তারিখ ২০২০-০৪-১৯।  "বাংলাদেশ লেখক শিবির - বাংলাপিডিয়া"। bn.banglapedia.org। সংগ্রহের তারিখ ২০২০-০৪-১৯।  "অধিকাংশ লোককে দেশের উন্নয়ন স্পর্শ করেনি"। প্রথম আলো। ২০১৭-০৫-২১। সংগ্রহের তারিখ ২০২০-০৪-১৯।  "বিচারবহির্ভূত হত্যা বন্ধের আহ্বান তিন লেখক সংগঠনের"। www.m.mzamin.com। সংগ্রহের তারিখ ২০২০-০৪-১৯।  "BANGLADESH: The goal of culture and civilisation"। The Daily Star (ইংরেজি ভাষায়)। ২০১৭-০৩-২৬। সংগ্রহের তারিখ ২০২০-০৪-১৯।  "Prof. Serajul Islam Chowdhury"। The Daily Star (ইংরেজি ভাষায়)। ২০১৬-০২-০৫। সংগ্রহের তারিখ ২০২০-০৪-১৯।  "শোষণমুক্ত সমাজ প্রতিষ্ঠায় রুশ বিপ্লবই আদর্শ -সভাপতি লেখক শিবির"। DailyInqilabOnline (ইংরেজি ভাষায়)। সংগ্রহের তারিখ ২০২০-০৪-১৯।  "বদরুদ্দীন উমরের জন্মদিন উপলক্ষে আলোচনা"। সমকাল (ইংরেজি ভাষায়)। ২০২০-০৮-২৬ তারিখে মূল থেকে আর্কাইভ করা। সংগ্রহের তারিখ ২০২০-০৪-১৯।  "মানবমুক্তির সংগ্রামে কার্ল মার্কস উজ্জ্বল বাতিঘর"। print.thesangbad.net (ইংরেজি ভাষায়)। ২০২০-০৮-২৪ তারিখে মূল থেকে আর্কাইভ করা। সংগ্রহের তারিখ ২০২০-০৪-১৯।  "কার্ল মার্কস-এর জন্মের ২০০ বছর উদ্‌যাপন"। Ekushey TV (ইংরেজি ভাষায়)। ২০১৮-০৭-০৮ তারিখে মূল থেকে আর্কাইভ করা। সংগ্রহের তারিখ ২০২০-০৪-১৯।  "জ্ঞানতাপস আব্দুর রাজ্জাক গুণীজন বক্তৃতামালা"। বেঙ্গল বারতা (ইংরেজি ভাষায়)। ২০১৭-০৫-২১। ২০২০-০৯-২৭ তারিখে মূল থেকে আর্কাইভ করা। সংগ্রহের তারিখ ২০২০-০৪-১৯।  "বাংলাদেশ লেখক শিবিরের ১৪তম প্রতিনিধি সম্মেলন"। risingbd.com। ২০১৬-০৩-১৭। সংগ্রহের তারিখ ২০২০-০৪-১৯।  "বিচার বহির্ভূত হত্যা বন্ধের আহ্বান তিন লেখক সংগঠনের"। Jugantor। সংগ্রহের তারিখ ২০২০-০৪-১৯।  NorshingdiNews। "জুলিয়ান অ্যাসাঞ্জের মুক্তির দাবীতে নরসিংদী লেখক শিবিরের মানববন্ধন"। নরসিংদী টাইমস। সংগ্রহের তারিখ ২০২০-০৪-১৯।  "বাংলাদেশের সামাজিক অগ্রগতির সমস্যা"। www.rokomari.com (ইংরেজি ভাষায়)। সংগ্রহের তারিখ ২০২০-০৪-১৯।  বাংলাপিডিয়ায় বাংলাদেশ লেখক শিবির